Jewellery
3నెలల గరిష్టస్థాయికి పసిడి ధరలు
న్యూఢిల్లీ, ఫిబ్రవరి 8: బంగారం మూడునెలల గరిష్ట స్థాయికి చేరింది. అమెరికా, యూరోప్‌లలో ఉన్న రాజకీయ, ఆర్థిక అనిశ్చితి కారణంగా పెట్టుబడులకు విఘాతం కలిగిందని అంచనా. స్పాట్‌మార్కెట్‌లో బంగారం ఔన్స్‌ ఒక్కింటికి 0.1శాతం పెరిగి 1234.20 డాలర్లుగా నిలిచింది. గత ఏడాది నవం బరు 11వ తేదీ రోజున ఔన్స్‌ బంగారం 1235.78 డాలర్లకు చేరిన సంగతి తెలిసిందే అమెరికా బంగా రం ఫ్యూచర్లు కూడా ఔన్స్‌ ఒక్కింటికి 1236.30 డాలర్లుగా స్థిరంగా ఉన్నాయి. ఫెడ్‌రిజర్వు ఇటీవలి కాలంలో తన ఫండ్‌రేట్లను పెంచిన సందర్భాలు లేవు. అమెరికా కొత్త అధ్యక్షుడు డొనాల్డ్‌ట్రంప్‌ చేప ట్టిన కొన్ని వివాదాస్పద విధానాలు కొంత అని శ్చితిని తెచ్చిపెట్టాయని డాలర్‌ కొంత నీరసించక తప్పదని శాంగ్‌డాంగ్‌ గోల్డ్‌గ్రూప్‌ ముఖ్య విశ్లేషకుడు జియాంగ్‌ షు పేర్కొన్నారు. ఫిబ్రవరిమధ్యస్తం వర కూ బంగారం కొంతమేర పెరుగుతుందని, అమెరికా, యూరోప్‌లలో ఉన్న అనిశ్చితే ఇందుకు కీలకం అవుతుందని అన్నారు.
జనవరి నెల విని యోగరంగ ధరల సూచి గణాంకాలు విడుదలయితే మార్చినెలలో కొంత వడ్డీరేట్‌ పెంచే సంకేతాలు వస్తాయని అన్నారు. డొనాల్డ్‌ట్రంప్‌ ఏడు ముస్లిం దేశాలపై విధించిన తాత్కాలిక నిషేధం వివాదా స్పదంగా మారింది. దీనివల్ల బులియన్‌ మార్కెట్‌కు కొంత విఘాతం కలిగిందనే అంచనా. వీటికితోడు యూరోప్‌లోని రాజకీయ అనిశ్చితి మరికొంత తోడ యింది. కూటమిలో జరుగనున్న ఎన్నికలు కూడా ఇందుకుకీలకం అయ్యాయి. ఇక నిర్మాణరంగం, ఉత్పత్తిరంగపరంగా క్షీణించడంవల్ల జర్మనీ పారి శ్రామిక ఉత్పత్తి ఎనిమిదేళ్ల కనిష్టానికి దిగజారింది. ఇక చివరిత్రైమాసికంలో వృద్ధి కూడా అనుమానమే నన్న సందేహాలు ఇన్వెస్టర్లు వ్యక్తంచేస్తున్నారు.
డిసెంబరులో అమెరికా వాణిజ్యలోటు దిగజారింది. ఎగుమతులు గరిష్టంగా ఉన్నాయి. ఒకటిన్నరేడాది కాలానికి ఎగుమతులు ఉన్నట్లు అంచనా. టెక్నాలజీ ఉత్పత్తులే అధికం. అయితే దేశీయ డిమాండ్‌ను కొంత పటిష్టం చేసుకోవాల్సి ఉంది. దిగుమతులు పెరగడం వల్ల ఆర్థికవృద్ధికి కొంత సమస్యలు తెచ్చి పెడుతుందని అంచనా. ఫెడ్‌రిజర్వు ఛైర్‌ జెన్నెట్‌ ఎల్లెన్‌ అమెరికా కేంద్ర బ్యాంకు పాక్షిక వార్షిక నివే దికను ఈనెల 14వతేదీ విడుదలచేస్తారు. మానిటరీ పాలసీపై ఆర్థిక వ్యవస్థకు ప్రామాణికం కానున్న ఈ నివేదిక సెనేట్‌ బ్యాంకింగ్‌ కమిటీ ముందు ఉంచు తారు. అమెరికా వడ్డీరేట్ల ఆధారంగానే బంగారం ధరల్లో కదలికలుంటాయి. 1237 డాలర్లకు పైబడి 1249వరకూ పెరిగే అవకాశం ఉందని చెపుతున్నా బ్యాంకు తీరుతెన్నులే ఇందుకుకీలకం. డాలర్‌ పటి ష్టం అయితే పెట్టుబడులపరంగా బాండ్లమార్కెట్‌ వైపునకు మళ్లుతారు. ఇక ఎస్‌పిడిఆర్‌ గోల్డ్‌ట్రస్ట్‌ అంచనాల ప్రకారం ధరలు 1.01శాతం పెరిగాయి. సంస్థ వద్ద 826.95 టన్నుల వరకూ ఉన్నట్లు అంచనా. వెండిపరంగా కొంతధరలు తగ్గాయి. 0.1 శాతందిగజారి 17.69డాలర్లుగా నిలిచాయి. అంతకు ముందురోజు 17.79డాలర్లుగా నిలిచాయి. ప్లాటి నమ్‌ పరంగాచూస్తే 0.6శాతంపెరిగి ఔన్స్‌ ఒక్కిం టికి 1007.20డాలర్లుగా నిలిచింది. ఇక పల్లాడియం ధరలు 0.1శాతం దిగజారి759.78డాలర్లకు చేరాయి.